NaiveNeuron/SloPal huggingface dataset:
Hambálek, Augustín, poslanec NR SR (2017-10-12):
Sme v treťom čítaní, otvorte, prosím, rozpravu.
Kollár, Boris, predseda NR SR (2022-03-24):
Prosím, prezentujme sa a hlasujeme. (Hlasovanie.) Prítomných 121 poslancov, za 116, proti žiadny, zdržali sa 5. Konštatujem, že uvedený návrh sme schválili.
Galko, Ľubomír, poslanec NR SR (2012-05-16):
Ďakujem pekne. Pán kolega Abrhan, no, ja som z toho vášho príhovoru opäť nejak nepochopil, že či vy vlastne ste za zníženie zo 150 na 100 a len teda vám vadia tie veci, o ktorých ste rozprávali, ktoré ja som už, o ktorých som podrobne hovoril, o nejakom získavaní nejakej podpory dopredu pri predložení návrhu, ktorý je jasne áno alebo nie. Buď to teda som za zníženie, alebo nie som. Alebo na druhej strane ste rozhodne proti takémuto zníženiu, tak ako to trebárs povedal pán kolega Šebej. Čiže ja by som ocenil, keby ste sa potom v tom záverečnom slove jasne vyjadrili, či za žiadnych okolností nie ste za to zníženie alebo či ste zaňho v prípade nejakej úpravy. A druhá vec, na ktorú by som chcel odpovedať. Ste sa pýtali, že čo získame? No ja skúsim takú menšiu prognózu. Tak ako som skalopevne presvedčený, že je zásluha strany Sloboda a Solidarita, že je zrušená priestupková imunita a nikoho iného. Je to zásluha strany SaS. Takisto bude zásluhou strany SaS, že bude zrušená trestnoprávna imunita a nebude to zásluha nikoho iného. Tak si zaprognózujem, že v budúcnosti bude znížený počet poslancov a bude to len kvôli tomu, že s tým prišla strana SaS. Ďakujem pekne.
Kaník, Ľudovít, poslanec NR SR (2014-11-09):
Ďakujem všetkým za poznámky aj tie, ktoré boli osobnými útokmi, lebo, ako Thatcherová hovorila, vždy keď začnú osobné útoky, viem, že oponent nemá argumenty. A tých osobných útokov tu bolo požehnane. Takže začnem postupne. Pán Martvoň, tu nejde o milión, ktorý sa ešte nevyplatil, lebo sa na to prišlo, ale už to tu bolo, že 210 mil. zarobila na slovenskom zdravotníctve firma Medical Group. A to predraženie nájdete v každom jednom prípade. Pán Petrák, ja mám pamäť veľmi dobrú, ale, sorry, vy nemáte dobré znalosti o II. pilieri, pretože II. pilier a firmy v II. pilieri, tie si na svoje zisky ešte budú asi tak 13 rokov musieť počkať, pretože tak je to nastavené, že až vtedy začnú zisky. A po tom, ako ste prestali ničiť ten systém, o čo ste sa skoro 10 rokov pokúšali, tak ľuďom veľmi slušne začal zarábať. A všetci včítane vašich ľudí, ktorí sa tomu venujú, vedia, že inej cesty tu niet a že je tá cesta správna. Pán poslanec Kéry, no, viete, k tomu, aké je to percento nezamestnanosti. No predtým tam bol váš stranícky kolega pán Magvaši a stále tá nezamestnanosť bola niekoľko rokov 18 až 20 %, až musel prísť Kaník urobiť reformy a zrazu začala nezamestnanosť prudko klesať. Takže to je asi takto. A čo sa týka cesty. My sa všetci strašne teším, keď je dobrá cesta, ale vy ich staviate tak, že za tie peniaze na jednu cestu dve cesty by mohli byť alebo dvakrát tak dlhá by cesta mohla byť. A v tom je ten veľký rozdiel. A pri tom istom sa ešte vrátim k Žiline, pánovi Martvoňovi. Ja to veľmi želám. A ja by som urobil to isté, odpustil ten dlh, ale nepodmienil by som tým, že primátor musí byť zo strany SMER. To spravil vás predseda. A to je na odvolanie predsedu vlády, pretože zneužíva svoje politické postavenie.
Puci, Róbert, poslanec NR SR (2015-03-17):
Teraz pristúpime k hlasovaniu o pozmeňujúcom návrhu pána poslanca Hubu, o bode 21.
Figeľ, Ján, podpredseda NR SR (2013-09-18):
Ďakujem pekne. Na vystúpenie pána poslanca Štefanca sú faktické poznámky. Je ich spolu päť. Nech sa páči, Richard Vašečka.
Jurinová, Erika, podpredsedníčka NR SR (2014-11-09):
Reakcia na faktické poznámky, pán poslanec Blaha.
Pellegrini, Peter, predseda NR SR (2024-02-08):
Námietka. (Reakcia spravodajcu: „Dobre.“ ) Prezentujme sa a hlasujme o námietke pána poslanca. (Hlasovanie.) Prítomných 141 poslancov, za 63, proti 78. O tomto, o námietke sme rozhodli, že jej nevyhovujeme.
Kleinert, Dana, poslankyňa NR SR (2024-06-13):
Ďakujem. Ďakujem pekne, pán minister, za odpoveď. Trošku je problém v tom, že ste mi neodpovedali na otázku. Jednak ma teda zaujíma, čo bude robiť táto vláda, aké systematické opatrenia bude robiť pre to, aby ochránila životy a majetky občanov a občianok proti povodniam. Čiže zaujíma ma, akým spôsobom tie opatrenia urobíte. V podstate jedinú vec, ktorú som si z toho vedela dostať von, bolo, že analyzujete tie firmy, ale teda mňa by zaujímalo, aké sú tie systémové opatrenia proti povodniam, aby ste ochránili teda majetky a životy a zdravie teda občanov a občianok Slovenskej republiky. Ďakujem vám vopred za konkrétnu odpoveď, ako, kedy, za čo a tak ďalej. Ďakujem.
Šefčík, Marek, poslanec NR SR (2020-10-20):
Ďakujem za slovo. Pán predsedajúci, v rozprave k návrhu zákona vystúpilo 25 poslancov. Pozmeňujúce návrhy podali pani poslankyňa Záborská a pani poslankyňa Cigániková. Súčasne pani poslankyňa Záborská požiadala vyňať z informácie na samostatné hlasovanie body 5, 8 až 11 a pani poslankyňa Cigániková požiadala vyňať z informácie na samostatné hlasovanie body 1, 2, 4, 8 až 11. V opätovnej rozprave k návrhu zákona vystúpili dve poslankyne, Jana Bittó Cigániková a Katarína Hatráková, ktoré predniesli pozmeňovacie návrhy. Pani poslankyňa Saková ešte pred mesiacom podala návrh nepokračovať v rokovaní o tomto návrhu zákona. Pán predsedajúci, dajte, prosím, hlasovať o tomto návrhu.
Paška, Pavol, predseda NR SR (2013-09-25):
Pán poslanec Mičovský.
Paška, Pavol, predseda NR SR (2012-07-31):
Hlasujeme. (Hlasovanie.) 141 prítomných, 118 za, 23 sa zdržalo. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú a budeme hlasovať o návrhu ako o celku.
Šeliga, Juraj, podpredseda NR SR (2020-06-04):
S reakciou na faktické poznámky, pán poslanec Schlosár.
Hrnčiar, Andrej, podpredseda NR SR (2016-09-22):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Vyhlasujem všeobecnú rozpravu za skončenú. Chce sa vyjadriť navrhovateľ? Spravodajca? Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Miroslava Beblavého, Viery Dubačovej, Kataríny Macháčkovej a Simony Petrík na vydanie zákona, ktorým sa mení a dopĺňa zákon č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony . Návrh zákona je pod tlačou 226. Návrh na jeho pridelenie na prerokovanie výborom je v rozhodnutí č. 230. Dávam slovo poslancovi Miroslavovi Beblavému, aby návrh zákona uviedol.
Šeliga, Juraj, podpredseda NR SR (2020-09-18):
Ďakujem pekne. Pán poslanec Osuský, na chvíľku vás ešte poprosím, aby ste zaujali miesto pre navrhovateľa. A poprosím pána poslanca Potockého, ktorého určil gestorský výbor pre kultúru a médiá, aby uviedol návrh tohto gestorského výboru.
Sulík, Richard, poslanec NR SR (2022-09-27):
Ďakujem pekne. Peter, no dovolím si trochu osviežiť ti pamäť, to nie je pravda, že my celé mesiace blokujeme daň z ruskej ropy. My sme už v máji alebo v júni tohto roku navrhli ten návrh na zníženie DPH na pohonné hmoty, ten je možnože tri alebo štyri mesiace od nás v parlamente a bolo to odsunuté na septembrovú schôdzu. A nie nami a Marián Viskupič povie k tomu viac, ale to nie je pravda, že my niečo blokujeme. Ja mám jediný problém s tým, aby sme tu my len slepo nedvíhali dane, že prídu stovky miliónov eur navyše do rozpočtu, čo vyžmýkame od ľudí, ktorí to vytvorili, a potom Igor Matovič, sa mu cez noc zasníva nejaká atómovka a on to takto šmahom ruky rozdá, s týmto mám problém a dobre to vieš. Krátku poznámku ku Karolovi, počuj, ja som okej s tými sadzbami. Sadnime si, povedzme si, lebo veď musí to byť únosné, musí to byť tak nastavené, aby nebol ten únik možný, kľudne vyrátajme infláciu za tú dobu, to je všetko okej. Mne ide o iné, ten princíp, že keď dvihneme dane, tak iné dane znížme. Nieže dvihneme dane a potom tuto sa Igorovi Matovičovi, to som aj teraz hovoril, prisnije a bude, dôjde s atómovkou. A on si vymyslí šmahom ruky 500 úradníkov navyše. A s tým mám zásadný problém, aby sme hazardu, aj daň z hazardu, čo znie ako Ježiš, však to je jasné, správne, ale ja mám zásadný problém, aby sme zvyšovali daň z hazardu na to, aby sme živili ďalších úradníkov. No a, pán kolega Jarjabek, vás si nechám na koniec, tá, súhlasím s vami, lenže dnes koncesionárske poplatky nestačia na televíziu, tá je aj tak závislá na tom, čo dostane zo štátneho rozpočtu, a máte 80 mil. poplatky a ďalších 40 dostáva zo štátneho rozpočtu. A tam je tá závislosť. Po novom by dostávali 120 mil. zo štátneho rozpočtu, lebo my chceme inú daň o tých 80 zdvihnúť a... (Prerušenie vystúpenia časomerom.)
Kondrót, Maroš, poslanec NR SR (2014-10-21):
Pán predseda, dajte, prosím, hlasovať o zákone ako celku s odporúčaním gestorského výboru schváliť.
Karahuta, Jaroslav, poslanec NR SR (2021-05-11):
Ďakujem pekne. Ja iba, iba jednu vetu. Chcem poďakovať Mirke Šutekovej, že ako žena nepoľovník dokázala v téme, ktorá je vnímaná výhradne ako mužská, urobiť poriadok. Ďakujem pekne.
P. Paška, predseda NR SR: (2008-02-14):
(Hlasovanie.) 129 prítomných, 75 za, 7 proti, 47 sa zdržalo. Konštatujem, že sme návrh postúpili do tretieho čítania.
Grendel, Gábor, podpredseda NR SR (2020-06-10):
Posledný písomne prihlásený do rozpravy je pán poslanec Šefčík.
Figeľ, Ján, podpredseda NR SR (2013-11-29):
Nech sa páči Ján Hudacký.
Jurinová, Erika, podpredsedníčka NR SR (2013-06-20):
Ďakujem pekne, pán spravodajca. Otváram všeobecnú rozpravu, do rozpravy som dostala dve písomné prihlášky a to od pána poslanca Jozefa Miklošku z klubu KDH a pána poslanca Jozefa Mihála z klubu SaS. Dávam slovo prvému prihlásenému pánovi poslancovi Mikloškovi. Nech sa páči.
Lengvarský, Vladimír, minister zdravotníctva SR (2022-03-24):
Budem tlmočiť, určite. Ďakujem pekne
Puci, Róbert, poslanec NR SR (2017-05-09):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
M. Číž, podpredseda NR SR: (2007-05-15):
Tým sme vyčerpali faktické poznámky k vystúpeniu pani poslankyne Radičovej. Teraz v rámci rozpravy za poslanecký klub KDH vystúpi pán poslanec Brocka.
Heger, Eduard, poslanec NR SR (2017-09-13):
Ďakujem pekne. Ja by som chcel k tomu pozmeňujúcemu návrhu len povedať, že tento návrh, ak by teda prešiel, čo teda zrejme by sme boli veľmi prekvapení, tak by aspoň čiastočne ukázal na to, že tento zákon, alebo teda táto novela, ako to nazveme, nie je lex Krajňák. Že by sa aspoň čiastočne mohol rehabilitovať, teda to, ten úmysel tvorcov, že teda ide vyslovene o to, aby odstránili nepohodlného človeka, tak uvidíme, som zvedavý na hlasovanie. Ďakujem.
Krúpa, Juraj, poslanec NR SR (2021-06-17):
Ďakujem veľmi pekne, pán predsedajúci. Takže v súlade so zákonom o rokovacom poriadku som bol určený za spravodajcu k uvedenému návrhu zákona. Predkladám teda informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady pre financie a rozpočet a Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021 od prerokovania návrhu zákona v Národnej rade SR v prvom čítaní. Prosím, pán predsedajúci, otvorte rozpravu.
Blaha, Ľuboš, podpredseda NR SR (2024-06-13):
Ďakujem pekne, pán podpredseda vlády. Ešte predtým, než prejdeme k ďalšej otázke, len technicky, treba sa vždy prihlasovať počas vystúpenia ministra, pretože potom vás ten systém neprihlási. Dobre? Čiže počas vystúpenia, treba to ešte raz zdôrazniť. Pán poslanec Ondrej Dostál položil ďalšiu otázku opäť na ministerku zdravotníctva Zuzanu Dolinkovú, za ktorú odpovedala pani ministerka Denisa Saková, a tak to bude aj tentokrát, znenie otázky je nasledovné: „Ako ministerstvo hodnotí kritiku Slovenskej lekárnickej komory a ďalších zdravotníckych organizácií, ktoré považujú rozhodnutie Slovenskej republiky dištancovať sa od aktualizovaných medzinárodných zdravotníckych predpisov WHO za ohrozenie zdravia občanov?" Poprosil by som pani podpredsedníčku vlády, ministerku hospodárstva Denisu Sakovú, žeby odpovedala za pani ministerku Dolinkovú na veľmi podobnú otázku, aká zaznela už predtým. Nech sa páči.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 133 poslancov, za 1, proti 99, zdržalo sa 32, nehlasoval 1. Uvedený návrh sme schválili, pardon, neschválili, ospravedlňujem sa, neschválili.
P. Hrušovský, predseda NR SR: (2005-03-16):
(Hlasovanie.) 138 prítomných, 90 za, 21 proti, 26 sa zdržalo, 1 nehlasoval. Národná rada Slovenskej republiky vládny návrh zákona schválila. Poprosím pána poslanca Přidala, povereného spravodajcu výborom pre hospodárstvo a privatizáciu, podnikanie, aby z poverenia výboru predniesol návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 460/2002 Z. z. o vykonávaní medzinárodných sankcií zabezpečujúcich medzinárodný mier a bezpečnosť, ktorý prerokúvame ako tlač 969. Pán poslanec, nech sa páči.
Bittó Cigániková, Jana, poslankyňa NR SR (2023-06-21):
No, vážení kydači hnoja, celý ten návrh je postavený na tzv. KPI kritériách a na týchto kritériách závisí aj toho pol percenta do sektora. To, že to, že tomu nerozumiete, neznamená, že tak nie je, nie je problém vám to kedykoľvek vysvetliť. Ťažko sa na vás reaguje, lebo vy si nechcete svoju vieru nejak nechať vyrušiť pravdou. Vy okamžite útočíte, keď ide o vašu vieru, a toto nie je založené na argumentoch vy máte len vieru, ako aj v iných prípadoch. Rozprávate o verejnom záujme, ale verejný záujem nie je názor Oľana, verejný záujem je názor občana. A občania, keď nechcú, keď by nechceli byť v súkromných poisťovniach, odídu do štátnej. Ale zjavne je v ich záujme (povedané so smiechom) odísť do súkromných, lebo spravilo to v posledných rokoch pol milióna ľudí. A to tu máme historicky najvyššie výdavky na marketing. To nie je tak, že všetci sú na hlavu padnutí, a vy všetci, vy jediní viete, ako majú ľudia žiť a ako sa majú rozhodovať. To nie je tak, že vy by ste nedokázali, veď nakoniec keby ste mali pravdu, tak tými úžasnými službami by všeobecka stiahla všetkých poistencov, ale nie je to tak, lebo jednoducho tá konkurencia je potrebná. Pani poslankyňa Kavecká, napríklad na vás budem reagovať, neviem, či viete, ale súkromné poisťovne ako jediné odmeňovali ambulancie lekárov za výkon a merali ho. A následne, to je tá konkurencia, to začala robiť aj všeobecka. Súkromné poisťovne prišli prvé s benefitmi. Až následne to začala robiť teda štátna poisťovňa, až následne to začala robiť všeobecka. Prišli s aplikáciami, až následne to začala robiť všeobecka. Keď zrušíte konkurenciu, nebude dôvod, aby sa čokoľvek zlepšovalo. Viac poviem v rozprave.
Jurzyca, Eugen, poslanec NR SR (2014-07-01):
Sľubujem. (Potlesk.)
T. Glenda, poslanec: (2006-09-05):
Výbory prerokovali predmetnú parlamentnú tlač a zaujali k nej tieto stanoviská: Výbor Národnej rady Slovenskej republiky pre hospodársku politiku prerokoval návrh 4. septembra 2006 a uznesením č. 18 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas Národnej rady Slovenskej republiky s pristúpením Slovenskej republiky k Rotterdamskému dohovoru o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov. Výbor Národnej rady Slovenskej republiky pre pôdohospodárstvo, životné prostredie a ochranu prírody prerokoval návrh 4. septembra 2006 a uznesením č. 11 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas Národnej rady Slovenskej republiky s pristúpením Slovenskej republiky k Rotterdamskému dohovoru o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov. Gestorský výbor prerokoval a schválil spoločnú správu výborov 4. septembra 2006 a uznesením č. 25 súčasne poveril spoločného spravodajcu predložiť Národnej rade Slovenskej republiky spoločnú správu výborov a návrh na uznesenie Národnej rady Slovenskej republiky. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s pristúpením Slovenskej republiky k Rotterdamskému dohovoru o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov. Vážený pán predsedajúci, skončil som, otvorte, prosím, rozpravu.
P. Paška, predseda NR SR: (2009-10-22):
(Hlasovanie.) 140 prítomných, 133 za, 7 sa zdržali. Návrh sme pridelili výborom a určili lehoty na prerokovanie. Pán poslanec Lukša v prvom čítaní uvedie hlasovanie o vládnom návrhu zákona o správe daní . Je to tlač 1254.
Kadúc, Miroslav, poslanec NR SR (2013-06-04):
Pardon, ja teda ešte raz, podľa môjho názoru tento zákon alebo takáto novela, ak by bola prijatá, bude mať dopad aj na veriteľov, ktorým pohľadávky nevznikli z pôžičky nebankovej, ale aj na iné pohľadávky. A pre toto ten návrh nemôžem proste podporiť, keby si sa vydal smerom, že chráňme tých dôchodcov ad hoc alebo nejakým osobitným režimom, ako to je pri spotrebiteľoch, to nemám problém, týchto určite by som ti podporil, toto, žiaľ, nemôžem. Ďakujem.
Ledecký, Vladimír, poslanec NR SR (2023-03-28):
Vážený pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2021-07-02):
Na faktické poznámky bude reagovať pán poslanec Filip Kuffa, nech sa páči.
Dostál, Ondrej, poslanec NR SR (2019-06-26):
Ďakujem kolegom za reakcie. No ja, ako som povedal vo svojom vystúpení, ja sa vôbec nečudujem, že sa na to prepožičala pani podpredsedníčka vlády a ministerka pôdohospodárstva, hoci rezortne to patrí ministerke vnútra, nejaká súvislosť sa tam dá nájsť s ministerstvom spravodlivosti. S pôdohospodárstvom, no to by ma zaujímalo, akú súvislosť by ste našli. Mňa narýchlo takto napadajú iba veci, ktoré si netrúfam povedať do mikrofónu, lebo predsa len by sme si mali zachovať nejakú úroveň vyjadrovania. Ale nemá to nič spoločné s pôdohospodárstvom. A aj by ma teda zaujímalo, to neviem, či pani ministerka pôdohospodárstva bude vedieť odpovedať, lebo nie je to z jej rezortu, že či je to teda poslanecký návrh, keď vo vlastnostiach dokumentu je uvedená ako autorka šéfka príslušného odboru ministerstva vnútra, alebo, alebo je to vládny návrh. Teda či vláda obchádza normálny legislatívny proces, ako sme toho svedkami bežne, alebo, alebo vláda sa nechala prepožičať alebo ministerstvo sa nechalo prepožičať na realizáciu čisto politického zámeru Slovenskej národnej strany. A to, na čo som teda veľmi zvedavý, je, ako sa zachovajú koaliční partneri SNS, lebo je to návrh SNS, a teda najmä MOST – HÍD, že či MOST-u – HÍD tak krátko pred voľbami bude stáť za to urobiť si ďalšie škvrnu na svojom štíte.
Kazda, Radovan, poslanec NR SR (2021-11-04):
Ďakujem. Pán poslanec Blcháč, hovorili ste o tom prevode lesov pod ministerstvo životného prostredia celkovo. Prikláňam sa v tejto veci viac k vášmu názoru a menej teda k názoru pána poslanca Mičovského, s ktorým vo veľa názoroch súhlasím. Vnímam tam isté riziká a tie riziká vnímam podobne také isté aj teraz v tom samotnom návrhu na prevod týchto pozemkov pod Štátnu ochranu prírody, vysvetlím prečo. Lesy Slovenskej republiky sú štátne lesy, nie sú riadené súkromným manažmentom, sú riadené, v podstate rozhodnutia, ktoré sa tam robia, sú politické väčšinou, je to naozaj byrokratický aparát a samotné takéto riadenie je veľmi nešťastné, ale keďže sú štátny podnik tak minimálne sú, minimálne sú motivovaní tým, že musia dosiahnuť hospodársky výsledok plusový. V prípade, že by teda prešli tieto pozemky pod Štátnu ochranu prírody, ktorá je príspevková organizácia, vnímam tam dosť veľké riziká, ako, ako budú motivovaní, práve tento manažment, robiť zásadné rozhodnutia a v prípade napríklad, že by chceli väčšinu tých pozemkov lesov teda spravovať blízkemu hospodáreniu, prírode blízkemu hospodáreniu, ktoré nemá, nemá, ktorým nevedia dosiahnuť, konkurovať na trhu, pretože keby vedeli konkurovať na trhu s drevom takýmto spôsobom hospodárenia, tak, samozrejme, už je zavedené všade, tak keby sa dostali do tejto situácie, naozaj si neviem predstaviť, akým spôsobom by boli manažované tieto lesy. Vidím tam naozaj veľmi veľké riziká, že v podstate veľké hospodárske lesy by boli manažované byrokratickým aparátom navyše v organizácii, ktorá nemusí mať zisk.
Šimečka, Michal, podpredseda NR SR (2023-12-13):
Ďakujem veľmi pekne a teraz vystúpi pán poslanec Mikulec. Prosím, máte slovo.
R. Fico, predseda vlády SR: (2007-12-06):
Neprítomný na dnešnom rokovaní bude podpredseda vlády a minister vnútra Robert Kaliňák, ktorý je na pracovnej ceste v Belgicku, zastupuje ho minister obrany František Kašický. V Českej republike je minister zahraničných vecí pán Kubiš, zastupuje ho minister obrany pán Kašický. Na zahraničnej pracovnej ceste na Kube je minister hospodárstva pán Jahnátek, zastupuje ho minister dopravy, pôšt a telekomunikácií pán Vážny. Žiadne otázky neboli vznesené na ministra výstavby a regionálneho rozvoja pána Januška. To isté na podpredsedu vlády Slovenskej republiky pána Čaploviča a z osobných dôvodov ešte stále nie je prítomná ministerka pôdohospodárstva pani Kramplová, zastupuje ju minister životného prostredia pán Izák. Žiadne otázky neboli vznesené ani na podpredsedu vlády a ministra spravodlivosti pána Harabina. Pán predseda, som pripravený odpovedať na otázky, ktoré mi položili poslanci Národnej rady.
Pčolinský, Peter, podpredseda NR SR (2023-02-02):
S reakciou dve faktické, pán poslanec Lehotský.
P. Hrušovský, predseda NR SR: (2004-01-22):
M. Demeterová, poslankyňa: Pán poslanec Lintner, ale ja nemôžem s vami súhlasiť v tom, že vy ste povedali, že ak raz pán minister usúdil, že návrh nesplnil dohody, a ten návrh nesplnil dohody, ktoré boli medzi ním a poslancami, nimi dané, a to vy dobre viete, preto pán minister stiahol návrh zákona. Tak čo je na tom.
Draxler, Juraj, minister školstva, vedy, výskumu a športu SR (2014-12-04):
Pani podpredsedníčka, ďakujem za slovo. Vážená pani poslankyňa, ďakujem vám za položenú otázku. Ministerstvo školstva, vedy, výskumu a športu Slovenskej republiky sa ešte pod vedením pána ministra Petra Pellegriniho rozhodlo, a ja sa k tomuto záväzku hlásim, z dôvodu snahy o zlepšenie finančnej situácie zamestnancov škôl priznať mimoriadne odmeny, ktoré sa však netýkajú len učiteľov, ale všetkých zamestnancov škôl, ktorí sú financovaní z prenesených kompetencií. Ministerstvo vyčlenilo na tento účel vrátane poistného 11 mil. eur. Ministerstvo školstva má vo svojej rozpočtovej kapitole finančné prostriedky len na prenesený výkon štátnej správy v školstve, teda pre školy, v ktorých sa vzdelávanie považuje za sústavnú prípravu na povolanie. Financovanie originálnych školských kompetencií je vecou samosprávy a teda ministerstvo školstva nemohlo poskytnúť finančné prostriedky na mimoriadne odmeny zamestnancov materských škôl, základných umeleckých škôl, jazykových škôl a školských zariadení. Túto kompetenciu má samospráva a niektoré mestá a obce ju aj využili a poskytli finančné prostriedky na mimoriadne odmeny zamestnancom materských škôl, základných umeleckých škôl, jazykových škôl a školských zariadení. Otázka prípadného zjednotenia financovania celého regionálneho školstva centrálne z úrovne ministerstva školstva je síce legitímna, avšak nemožno ju uzavrieť bez predchádzajúcej dohody so samosprávou ako najvýznamnejším zriaďovateľom škôl a školských zariadení. Opačný prístup by znamenal narušenie súčasného systému originálnych právomocí samosprávy. Ministerstvo školstva odmieta úvahy o zvýhodňovaní jednej skupiny učiteľov na úkor inej skupiny učiteľov, naopak, plne rešpektujeme platnú legislatívu a ústavné vymedzenie právomocí samosprávy. Vážená pani poslankyňa, ďakujem za vašu pozornosť. Vážená pani podpredsedníčka, ďakujem, skončil som.
Šmilňák, Martin, poslanec NR SR (2024-01-17):
Vážený pán kolega Sabo, začali ste rekapituláciou, že kto to robil, kto to písal a pre koho to písal, to sú pomerne podstatné otázky. Zhodou okolností som očakával trošku viacej tém, témy životného prostredia, zvierat a tak, ale dneska ste sa venovali iným veciam, ale k tej, k tej rekapitulácii ste ešte spomínali, že za prvé tri mesiace 15 legislatívnych zmien v skrátenom legislatívnom konaní a popritom nám odkazuje koalícia, že veď je tu priestor na vylepšenie. A to si tak trošku odporuje, lebo ak idem do zrýchleného konania, do skráteného legislatívneho konania, tak, tak jednak na to musia byť veľmi vážne dôvody, jednak, jednak hrozia chyby, ale veď priestor na vylepšenie je predsa v pripomienkových konaniach, vonkajších, vnútorných diskusiách medzirezortných pripomienkových konaniach, tak, tak potom si trošku odporujú, že prečo toto obišli, a ponúkajú akýsi priestor na vylepšenie. Ale ja niečo, niečo vám chcem povedať, lebo už som zachytil zopárkrát takú, takú letargiu, že my to tu naťahujeme, aj tak veľa nezmeníme, ale zmeníme. Oni keby sme, keby sme to pustili rýchlejšie, tak, tak žiadne zmeny nepripúšťajú, dneska už pripúšťajú aspoň čosi a ja si myslím, že ich postupne dotlačíme. A potom ste ešte spomenuli, že zlodeji a pytliaci sa tešia a šúchajú rúčky, že ako sa im to všetko prepečie, ako to bude, nielen oni, ale aj povedzme díleri drog, ako dneska kolegovia z inej opozičnej strany spomínali, alebo, alebo aj ľudia, ktorí manipulujú alebo, alebo riadia procesy, verejné obstarávanie a veľa peňazí, aj tí sa už tešia. Tak toľko som... (Prerušenie vystúpenia časomerom.)
Matovič, Igor, poslanec NR SR (2012-08-02):
Pani poslankyňa Vaľová, celkom to bolo zaujímavé, ako ste tu dnes sa chválili tým, že predlžujete porovnávacie obdobie pre DSS-ky, akože predlžujete obdobie, ktoré vy ste nastavili vlastne na šesť mesiacov, na desať rokov alebo pätnásť rokov. Úplne ste boli pomaly z toho v eufórii a hovorili ste, ako veľmi pozitívne opatrenie teda robíte. Len potom fakt nechápem, ako ste pred pár rokmi tak isto vy tvrdili, ako veľmi pozitívne opatrenie robíte, keď ste navrhli zníženie tohto obdobia zo šesť rokov na šesť mesiacov, keď ste obhajovali návrh pána Madeja, ktorý navrhol, že toto obdobie treba dať iba na šesť mesiacov. Vtedy vy ste vystupovali a hovorili o tom, ako veľmi pozitívne opatrenie robíte, že skracujete tú dobu, ako budú poistenci chránení, alebo sporitelia chránení. Dnes robíte presný opak a znova hovoríte, že robíte veľmi pozitívne opatrenie v prospech poistencov. Teraz neviem, či sa zmenila doba, či sa obrátila zemeguľa alebo či sa vám to v hlave trošku pretočilo.
P. Hrušovský, predseda NR SR: (2003-10-30):
Najskôr, a to hneď teraz pristúpime k hlasovaniu o včera prerokovaných vládnych a pánom prezidentom vrátených zákonoch. Po nich budeme  pokračovať v rokovaní, tak ako je program schválený. Poobede o 14.00 hodine bude pravidelný bod programu Hodina otázok a odpovedí, po ňom Interpelácie a potom budeme pokračovať ďalej do 19.00 hodiny. V utorok bude pokračovať rokovanie 18. schôdze Národnej rady Slovenskej republiky o 13.00 hodine z dôvodu, že dopoludnia nám zo známych príčin bude musieť zasadnúť mandátový a imunitný výbor, pretože jeden z pánov poslancov sa hodlá vzdať svojho poslaneckého mandátu. Mandátový a imunitný výbor požiadal o rokovanie, aby sme mohli ako prvý bod pokračovania 18. schôdze v utorok ráno prerokovať nastúpenie náhradníka na neuplatňovaný mandát a pokračovať v rokovaní ďalej. Teraz poprosím, pán poslanec Lintner sa prihlásil s požiadavkou o vystúpenie. Ľ. Lintner, poslanec: Ďakujem za slovo, pán predseda. Stal som sa na dva dni istou traumou  tohto parlamentu. Ja chcem všetkým, ktorí včera spontánne vyjadrili dôveru, skutočne úprimne poďakovať. Chcem poďakovať tým trom ďalším, ktorí dnes vyjadrili rozumovú dôveru, domnieval som sa, že o takú v koalícii ide, ale nemienim, samozrejme, traumatizovať tento parlament svojou osobou, ak sa koalícia ako k mojej osobe vyjadruje, tak ako sa vyjadruje, ja to v plnej miere akceptujem a náš poslanecký klub  som oboznámil so skutočnosťou, že nemienim ďalej trvať na svojej voľbe. Domnievam sa, že Aliancia nového občana bude mať ambíciu naďalej ašpirovať na post podpredsedu, ktorá vyplýva z koaličnej zmluvy. Zároveň som oboznámil poslanecký klub so skutočnosťou, že sa vzdávam predsedu poslaneckého klubu, pretože za daných okolností, lebo je to, samozrejme, otázka dôvery, vzťahov, že nie som za daných okolností schopný viesť náš poslanecký klub primerane koalične. Ďakujem pekne. (Potlesk.)
Číž, Miroslav, podpredseda NR SR (2015-09-23):
Ďakujem pekne, pán Radošovský bol jediný riadne prihlásený do rozpravy, tak mi dovoľte vyhlásiť po jeho vystúpení rozpravu za skončenú. Chcete, pán minister, zaujať stanovisko k rozprave? Nech sa páči, máte slovo.
Fico, Robert, podpredseda NR SR (2010-10-14):
Ďakujem pekne. S faktickými poznámkami na vystúpenie pána poslanca Kaliňáka dvaja páni poslanci. Končím možnosť prihlásiť sa s faktickou poznámkou. Nech sa páči, pán poslanec Abrhan.
Ďuriš Nicholsonová, Lucia, podpredsedníčka NR SR (2017-05-11):
Pán poslanec, pán spravodajca, chcete pridať niečo, nejaký komentár k rozprave? Nie. Nie je tomu tak. Prerušujem rokovanie o tomto bode programu. Ďalším bodom programu je druhé čítanie o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 149/1995 Z. z. o posunkovej reči nepočujúcich osôb. Návrh zákona má tlač 464. Informácia výborov má tlač 464a. Dávam teraz slovo pánovi poslancovi Jaroslavovi Paškovi, aby za skupinu poslancov návrh zákona odôvodnil. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 149/1995 Z. z. o posunkovej reči nepočujúcich osôb , tlač 464.)
Laurenčík, Milan, podpredseda NR SR (2021-11-30):
Pán riaditeľ, môžete z miesta reagovať v rozsahu dvoch minút, nech sa páči.
A. Belousovová, podpredsedníčka NR SR: (2007-09-14):
Ďalšia faktická poznámka, pani poslankyňa Smolková.
Hrnčiar, Andrej, podpredseda NR SR (2018-03-14):
Ďakujem. Tajomníčka z výboru ešte nedoručila spravodajskú informáciu, takže, takže vyhlasujem päťminútovú prestávku. (Prestávka.) (Po prestávke.)
Blanár, Juraj, podpredseda NR SR (2021-05-12):
Pán poslanec Ševčík, poprosím pokoj.
P. Paška, predseda NR SR: (2007-10-25):
(Hlasovanie.) 81 prítomných, 2 za, 67 proti, 12 sa zdržalo. Konštatujem, že tento návrh sme neodsúhlasili.
Drábiková, Lucia, poslankyňa NR SR (2020-05-19):
Vážení kolegovia, vážené kolegyne, chcem sa poďakovať, Monika, za tvoj príspevok a chcem naozaj potvrdiť, že problematika nedostatočnej starostlivosti, nedostatočného zabezpečenia starostlivosti o ľudí, ktorí majú špeciálne potreby na Slovensku, veľmi súvisí aj s druhou stránkou a to je vlastne segment pomáhajúcich profesií, ktoré trpia tým, že sú nedostatočne finančne ohodnotené, že majú nedostatočné podmienky na výkon svojej profesie, a trpíme aj tým, že mnoho týchto ľudí nám chýba. Keď som pracovala v centre pomoci pre rodinu, roky, a som sa tiež stretávala s rodinami, ktoré mali deti alebo aj dospelých príbuzných, ktorí mali rôzne špecifické potreby, či už to bolo mentálne postihnutie, telesné, alebo kombinované, a poznám prípady naozaj, že ako veľmi ťažko sa títo ľudia dostávali k pomoci a ako veľmi boli nútení sa rekvalifikovať či už na fundraiserov, zháňali rôzne príspevky, museli vybavovať množstvo administratívnych úkonov, častokrát opakovane, a jednoducho ten systém tej pomoci je naozaj veľmi taký byrokratický, veľmi ťažký, komplikovaný. A toto je tiež vec, ktorá nám veľmi chýba a ktorá prispieva práve aj k únave, aj k vyčerpanosti ľudí, ktorí sa o svojich príbuzných starajú. Čiže chcem sa k tomu pripojiť a chcem naozaj na to poukázať, pretože som presvedčená, že jednak potrebujeme v našej spoločnosti zmeniť mentalitu pohľadu na ľudí, ktorí majú takéto špeciálne potreby, a jednak potrebujeme naozaj zabezpečiť systematickú starostlivosť, odľahčovacie, kvalitné odľahčovacie služby. Takže ďakujem, Monika, a... (Prerušenie vystúpenia časomerom.)
Šipoš, Michal, poslanec NR SR (2021-12-01):
Ďakujem pekne za slovo, pán predseda. Vážené kolegyne, kolegovia, milí poslanci, poslankyne, dovoľte mi, aby som predniesol uznesenie k návrhu Rady Slovenskej republiky, v ktorej sa deklaruje územnosť hraníc Európskej únie a taktiež opisuje sa tam situácia, ktorú zažívame momentálne v týchto časoch, resp. zažívajú naši, naši partneri, hlavne Poľsko, Lotyšsko a Litva. V roku 2021 sa začíname stretávať s novým fenoménom krízy hraníc a s tým súvisiace nelegálne migrácie a celkovou napätou situáciou na východnej hranici Európskej únie medzi Poľskom, Litvou, Lotyšskom a Bieloruskom. Návrh uznesenia predkladajú poslanci Národnej rady na rokovanie Národnej rady Slovenskej republiky, ktorí sú znepokojení z dôvodu hybridného útoku bieloruského režimu formou umelého vyvolania migračného tlaku voči našim partnerom v Európskej únii a spojencom v Severoatlantickej aliancii. Konanie bieloruského režimu podľa predkladateľov ohrozuje spoločnú schengenskú hranicu a je v rozpore s medzinárodnými záväzkami Bieloruska. Uznesením chcem vyjadriť za poslancov Národnej rady Slovenskej republiky plnú solidaritu a silnú podporu Poľsku, Litve a Lotyšsku, našim partnerom v Európskej únii a spojencom v Severoatlantickej aliancii pri zvládaní tohto hybridného útoku na vonkajšej hranici Európskej únie a Severoatlantickej aliancie. Rovnako tiež podporujeme opatrenia Poľska, Litvy a Lotyšska na zabezpečenie ochrany hraníc s cieľom čeliť tomuto hybridnému útoku, predchádzať vzniku nových krízových situácií, či prevencie nelegálnej migrácie smerujúcej do Európskej únie a ďalších hybridných hrozieb. Je nám ľúto a vyslovujeme znepokojenie nad opakovanými a vytrvalými útokmi zo strany Bieloruska so snahou o destabilizáciu regiónu a vyjadrujeme ľútosť nad konaním štátov, ktoré zneužívajú ľudí z tretích krajín ako rukojemníkov. Tiež odsudzujeme kroky bieloruskej strany vrátane stupňovania násilia zneužívania ilegálnej migrácie na politické účely s cieľom umelého vyvolania politického tlaku na Európsku úniu a jej členské štáty, deštrukciu politiky bieloruského režimu, ako aj hybridných útokov na vonkajšej hranici Európskej únie a proti jej členským štátom vytváraním nových migračných trás a ambíciou destabilizovať demokratické spoločenstvo európskych krajín. Preto vyzývame bieloruské politické vedenie na dodržiavanie demokratických princípov tak, aby sa urýchlene skončilo zneužívanie bezbranných ľudí v núdzi pre presadzovanie politických cieľov voči susedným krajinám a vyzývame ho na okamžité skončenie mimoriadne vypätej situácie na východnej hranici Európskej únie. Ďakujem, pán predseda, skončil som.
Vons, Peter, poslanec NR SR (2021-07-25):
Ďakujem, pán predsedajúci. V rozprave vystúpili štyria poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mizík, Stanislav, poslanec NR SR (2021-06-16):
Ďakujem za slovo. Pán Šefčík, nuž vy to máte v tom vašom myslení niečo trošku popletené a niečo trošku zablokované, pri všeckej úcte, ale je to tak. Vy ste vytkol Ficovi, že zosmiešňuje oponentov. No, keby ste nemali ten blok, to zablokovanie, tak by ste si spomenuli, že v zosmiešňovaní je absolútna top jednička Formule 1 váš milovaný Napoleon von Matovič. Urážal a zosmiešňoval pendlerov, že vraj štekajú. Zosmiešňoval, urážal obrovské množstvo politikov, aj tu v sále sú, sypal striekačky a tie jeho plagáty, bannery, kópie peňazí, tie jeho statusy. A teraz k tej lži ako pracovnej metóde Fica. No tu máte tiež blok. Vidíte jednosmerne. Nehodí sa to na vášho Igora? Doklady na streche, finta s tlačiarenským strojom, jeho diplomovka, ďalšie jeho lži, klamstvá, poloklamstvá. To je nič, pán Šefčík? A na záver? Nuž ja som nad vecou. Poznám vás, ale dnes to bola a je téma Mikulec a nie eseje či iná literárna tvorba na pána Fica. Ďakujem za slovo.
Pellegrini, Peter, predseda NR SR (2015-09-29):
Pán poslanec Šebej.
Ďuriš Nicholsonová, Lucia, podpredsedníčka NR SR (2018-05-18):
Ďakujem pekne, pán poslanec. Otváram všeobecnú rozpravu. Písomne sa neprihlásil nikto. Pýtam sa teraz, či sa chce niekto prihlásiť ústne. Končím možnosť prihlásiť sa do rozpravy. Prihlásil sa pán spravodajca, pán poslanec Sopko. Nech sa páči.
Hlina, Alojz, poslanec NR SR (2015-07-01):
Áno, vidíte, so mnou sa to dá. Viete, keby som chcel byť trošku protivný, tak poviem, že SMER nikdy nezabudne na svojich ľudí. Raper Ego sa musel stiahnuť zo správnej rady, už teda neobchoduje s cétečkami, tak mu pomôžete ináč. Ale to som fakt, pripúšťam, mierne protivný. Prosím vás, mne naozaj skutočne, ale skutočne ide o to, aby sme nepokorili tú našu ťažko skúšanú kultúru tým, že vystrelíme tých 25 % a po určitom čase zistíme krotučko, že to bolo veľa, že to sme nezvládli, nemáme to odskúšané. Trošku sa bojím tej pokorujúcej debaty, toho pokorujúceho ústupu, proste to je bolestné. A táto kultúra je tak ťažko skúšaná. Už tie okolnosti nebudem opakovať, prečo si to myslím. Tak toto som si dovolil namietať. A dokonca som sem doniesol konštruktívnosť, lebo pre vás ja nie som konštruktívny absolútne v ničom. Ale toto by možno celkom zazvonilo s tým, že toto by možno mohlo byť riešením, skúsiť to nafázovať. To som chcel povedať. A ešte, prosím vás, pán Blanár, ani tu nie je, k tej nekorektnosti. Ja som to nehovoril preto. Prosím vás, ja vám poviem jeden príklad. Ináč som, prísne vzaté, v TA3 bol za tri a pol roka, čo som poslanec, myslím, dokopy päť minút, ale volali ma tam asi mesiac dozadu a odmietol som tam ísť, lebo chceli, aby som šiel do debaty s Martvoňom. Ja som to odmietol. Čiže ja viem, že iný by sa potrhal, nohy by si zodral kvôli tomu, aby tam vtedy bol. Naozaj nestojí mi to, za každú cenu tam byť, dobre. Čiže naozaj to bolo mimoriadne nekorektné, ale zvykám si na to a mrzí ma to, že to z vašich úst vychádza.
Blaha, Ľuboš, podpredseda NR SR (2024-05-03):
Ďakujem pekne. Dávam teraz slovo spravodajkyni, pani poslankyni Anežke Škopovej, ktorú určil navrhnutý, aha, pardon, takže bude pani poslankyňa Simona Petrík spravodajkyňou, takže nech sa páči, máte slovo.
Žitňanská, Lucia, poslankyňa NR SR (2015-09-24):
Ďakujem veľmi pekne, pán predseda. Vážení kolegovia, vážený pán minister, ja mám vlastne len jednu otázku, ale chcem ju položiť a nemám inak ako v rozprave, lebo ju chcem položiť verejne, pretože by som chcela počuť odpoveď. Novela zákona o slobodnom prístupe k informáciám, o ktorej sa teraz rozprávame, tak ako je predložená, je viac či menej transpozičná. Keď sa ten návrh novely zákona o slobodnom prístupe k informáciám pripravoval aj za účasti mimovládnych organizácií a v takom širokom kruhu, tak z toho vznikla podľa mňa komplexná novela tohto zákona, ktorá zahŕňala aj to, čo predkladáte, aj, nazvem to, istý kompromisný variant, aj vylepšenia návrhu zákona, aj možno vylepšenia v tých častiach, kde boli nejaké interpretačné problémy. Samozrejme, beriem na vedomie, že neboli akceptované všetky požiadavky, ale proste bola to naozaj po určitom čase taká komplexná novela. Ja viem, že tam boli aj hromadné pripomienky. Časť z nich možno sa v tom rozsahu nedala akceptovať, ale v každom prípade som mala pocit, že aj veľká časť tých mimovládnych organizácií veľmi pozitívne hodnotila to, že časť tých pripomienok bola zapracovaná, že to môže pri aplikácii tohto zákona výrazne pomôcť v praxi. Do procesu, ja mám za sebou zopár ťažkých vývojových štádií s predkladaním novely zákona o slobodnom prístupe k informáciám, takže to teraz nie je ako kritika, to je vyslovene otázka, že keďže som to vnímala ako konsenzom prijatý kompromis, rozumný, čo rozhodlo alebo prečo v konečnom dôsledku zase sme sa dostali k transpozičnej novele, lebo vyzeralo to ako užitočný kompromis. Ďakujem.
Bugár, Béla, podpredseda NR SR (2011-07-01):
Pán poslanec Poliačik.
Macháčková, Katarína, poslankyňa NR SR (2017-10-13):
Dobre. Ďakujem pekne.
Vaľová, Jana, poslankyňa NR SR (2014-07-09):
Ďakujem veľmi pekne. Ja budem reagovať na pána Novotného, ale spomeniem pani kolegyňu Tomanovú, že či tu sedí pán Novotný. No pán Novotný tu sedí stále a najviac je iniciatívny, keď je v opozícii. Keď je v koalícii, nepresadí nič. To je veľmi zaujímavé, ale, bohužiaľ, takýto precedens tu funguje. Ja sa dotknem zase zákona o sociálnych službách, lebo sme hovorili, že keď sme robili zákon o sociálnych službách, nikto nemal odvahu do tohto zákona ísť. Vaše poslankyne povedali, že sa nevedia dohodnúť s VÚC-kami, nevedia sa s mestami a tak ďalej. My sme to urobili. To je prvý krok a ďalší by mal byť to financovanie. Vy ste po nás nastúpili, financovanie, to ste aspoň objektívne povedali, že doteraz to nikto nedokázal nastaviť. Tak nejakým spôsobom rozmýšľajme spolu. A zrazu, keď prídeme do parlamentu so zákonom, kde začíname rozmýšľať spolu, to znamená, že si sadneme aj s opozíciou a chceme urobiť nejaké pozmeňujúce návrhy, lebo hovorím, že ten zákon o sociálnych pracovníkoch je niečo nové, lebo tá sociálna práca začína úplne ináč fungovať po revolúcii a je potrebné po dvadsiatich rokoch nastaviť pravidlá, tak zrazu vy tu začnete rozprávať o nejakom chaose. Ja neviem, vy ste ako tie, prepáčte, že tak poviem, ako taká rozprávka, koza napoly odratá, najedená a tak ďalej. Keď vám vyjdeme v ústrety, že budeme spolu komunikovať, prinesieme nejaké pozmeňováky, na ktorých sa dohodneme, nie je to dobré. Keď vám nevyjdeme v ústrety, tiež to nie je dobré. Alojz, ja si nemyslím, že pán premiér nevie, čo sa deje. Ja si myslím, že opozícia nevie, čo sa deje. Všetci ste kdesi inde a za svätého sa nedohodnete, čo chcete. Ako malé deti. Neviete, či ste najedení, napití, nakojení, nenakojení, proste, čiže teraz sme vyšli krásne s pánom ministrom v ústrety. A, pán Novotný, posledné, píšte pánu prezidentovi a buďte objektívny, lebo ste tu minule plakali, ako vás zdiera komora lekárov. Tak mu teraz napíšte: Pán prezident, prosím vás, zrušte komoru lekárov, zrušte komoru zdravotných sestier a zrušte komoru sociálnych pracovníkov. A toto bude, pán Novotný, od vás objektívne, lebo vy tu stále plačete. Čiže ja čakám, že budete objektívny a takýto list napíšete pánu prezidentovi. Veľmi sa na to teším, čo vám odpo... (Prerušenie vystúpenia časomerom.)
M. Číž, podpredseda NR SR: (2007-10-25):
Teraz vážené kolegyne, kolegovia, otváram rozpravu. Do rozpravy som nedostal žiadnu písomnú prihlášku. Pýtam sa preto, či sa do rozpravy chce prihlásiť niekto ústne. Tkáčová Jarmila. Ďakujem, uzatváram možnosť prihlásiť sa do rozpravy ústne a odovzdávam slovo pani poslankyni Tkáčovej.
Hrnčiar, Andrej, podpredseda NR SR (2019-09-12):
Pán poslanec Mizík, reakcia na faktickú poznámku.
P. Hrušovský, podpredseda NR SR: (2002-02-21):
P. Šťastný, poslanec: Ostatné tak ako sú rozpísané, len bod 33 z tých spoločných vybrať tiež na samostatné.
M. Hort, podpredseda NR SR: (2007-10-29):
Ivan Mikloš bol posledný, ktorý bol prihlásený do rozpravy k petícii. Končím rozpravu k tomuto bodu. A so záverečným slovom sa hlási pán spravodajca. Nech sa páči, pán poslanec.
Zimenová, Zuzana, poslankyňa NR SR (2018-09-13):
Ďakujem za slovo. Pani ministerka, ďakujem za vysvetlenie, tomuto rozumiem, bohužiaľ, nerozumejú tomu tak aj niektorí rodičia, ktorí sa zas obracajú na mňa s takýmito otázkami, či škola môže na základe tohoto odporúčania jednoducho tie deti na isté obdobie vyradiť, vylúčiť zo školy, ale nie vylúčiť, že prestanú byť žiakmi školy, ale povedať rodičom, tak zoberte si ho na týždeň, na dva, na tri, na mesiac, pretože už sa s ním nedá vydržať. Doslova takto, hej? Ak to takto myslené nie je, tak či uvažujete o tom, že by ste nejakým spôsobom to doplnili alebo vysvetlili, aby naozaj nemohlo zo strany školy dochádzať k takýmto svojvoľným procesom.
Figeľ, Ján, podpredseda NR SR (2015-09-24):
Nech sa páči, Martin Fecko.
Matejička, Vladimír, poslanec NR SR (2015-05-12):
Ďakujem. Vážený pán predsedajúci, vážené panie poslankyne, vážení páni poslanci, Výbor Národnej rady pre obranu a bezpečnosť ako gestorský výbor k návrhu Výboru Národnej rady Slovenskej republiky pre pôdohospodárstvo a životné prostredie na vydanie zákona, ktorým sa mení a dopĺňa zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov, tlač 1400, podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov spoločnú správu výborov Národnej rady. Národná rada Slovenskej republiky uznesením č. 1641 zo 17. marca 2015 pridelila návrh výboru na prerokovanie týmto výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie a Výboru Národnej rady pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady, ktorí nie sú členmi výborov, ktorým bol návrh výboru pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbor Národnej rady pre pôdohospodárstvo a životné prostredie uznesením č. 338 z 22. apríla 2015 odporučil Národnej rade návrh výboru schváliť. Výbor Národnej rady pre obranu a bezpečnosť uznesením č.184 z 30. apríla 2015 odporučil Národnej rade návrh výboru schváliť. Ústavnoprávny výbor Národnej rady uznesením č. 590 z 30. apríla 2015 odporučil Národnej rade návrh výboru schváliť s pripomienkou. Z uznesení výborov Národnej rady uvedených pod bodom III tejto správy vyplýva jeden pozmeňujúci a doplňujúci návrh. Máte to v tlači 1400 pred sebou, tak, musím prečítať? (Reakcia predsedajúceho.) Nie, máte to tam, no. Gestorský výbor odporúča o pozmeňujúcom a doplňujúcom návrhu výboru hlasovať s odporúčaním gestorského výboru schváliť. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených rozprave k tomuto návrhu zákona odporúča Národnej rade predmetný návrh zákona v znení schváleného pozmeňujúceho a doplňujúceho návrhu uvedeného v tejto správe a prednesených v rozprave schváliť. Spoločná správa výborov Národnej rady bola schválená v druhom čítaní uznesením gestorského výboru č. 191 z 5. mája 2015. Výbor ma určil za spoločného spravodajcu výborov. Súčasne ma poveril, po prvé, predniesť spoločnú správu výborov na schôdzi Národnej rady, po druhé, navrhnúť Národnej rade hlasovať o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom návrhu výboru ihneď po ukončení rozpravy k nemu. Zároveň po skončení druhého čítania pristúpiť k tretiemu čítaniu ihneď. Ďakujem, pán predsedajúci, otvorte rozpravu.
Pellegrini, Peter, predseda NR SR (2015-03-17):
Budeme hlasovať o bode 80 spoločnej správy s odporúčaním gestorského výboru schváliť. (Hlasovanie.) Prítomných 90 poslancov, za bolo 79, zdržalo sa 5, nehlasovali 6. Návrh sme schválili.